by Annemarie Bremner 11th September 2019, 1:33 pm 611 Views Comments Off on ProAgri 235
Next article Plaas kunsmis presies met Valtrac en Bogballe Die pad van heiligmaking |
Ons staan aan die einde van ons prediking oor die 10 woorde van God vir ’n gelukkige lewe. Miskien het jy in hierdie afgelope paar weke niks van die Here Jesus gehoor nie, maar net oor hoe sondig jy is en hoe jy aan die wet gehoorsaam moet wees. Vanoggend word ons dan weer herinner dat die wet ’n tugmeester na Christus toe is. Agter die wet staan Christus.
As ons na al die prediking oor die wet nie na Christus gedryf word nie dan is ons onverstandig soos die Galasiërs. Maar sê net dit vir my vra die apostel: “het julle die Gees ontvang uit die werke van die wet of uit die prediking van die geloof?” . “Is julle so onverstandig? Nadat julle met die Gees begin het, eindig julle nou met die vlees?”
As jy na al die verkondiging oor die 10 gebooie nou maar nèt weer jou bes probeer om ’n mooi lewe te leef dan het jy nog nie die Christelike lewe begin leef nie. Ja, jy eindig by die vlees. Jy verstaan nog nie dat die evangelie nie gaan oor wat jy moet doen nie maar wat vir jou gedoen is.
Heiligmaking (jou goeie lewe) is egter nes verlossing ’n werk van God. Jy vorder in die Christelike lewe presies soos jy dit ingekom het – nie op jou eie nie maar deur God se genade. Soos jy by jou doop nie self die water oor jou kop laat vloei het nie, so word jy elke dag gereinig nie deur jou eie probeerslag nie. Laat die doop jou ook vandag herinner dat jou voortgaande reiniging, jou heiligmaking – daardie water wat oor jou bly stroom – ook nie jou eie werk is nie.
“Want julle is almal kinders van God deur die geloof in Christus Jesus; want julle almal wat in Christus gedoop is, het julle met Christus beklee.”